Beszámoló
Családi életre nevelés képzés
december 06-07.
A Családi életre nevelés (CSÉN) képzésen hangsúlyos szerepet kapott a cselekedve tanítani és cselekedve tanulni szemlélet. A nevelésben mindig is fontos volt a példamutatás, a személyes, bizalmas kapcsolat kialakítása és kialakulása a felnőttek és a gyerekek között. A személyes kapcsolat és a családon belüli párbeszédek kialakítását segítette ez a képzés, mert olyan témákat ölelt fel, mint például az öt szeretetnyelv, a család pillérei, konfliktuskezelés, a párkapcsolatok megbecsülése és ápolása. A képzésen olyan feladatokat végeztünk a fenti témákban, amik segítenek párbeszéd elindítására szülők és gyermekek között, egymás véleményének meghallgatására, illetve ami még fontosabb, annak tiszteletben tartására. Nem okításra tanítottak bennünket, szülőket és pedagógusokat, hanem párbeszédek és meghallgatások indítására. Érzelmeinket a mai világban egyre nehezebben fejezzük ki, bár nagy szükség lenne rá, hiszen nagyon sok konfliktus kerekedik a félreértett érzelmekből. Ezekre is remek feladatokat kaptunk, amik akár a családi otthonban, akár osztályfőnöki órákon, de akár kötetlen beszélgetésekkor is támaszpontot adhatnak.
Szeretnénk a képzésen tanultakat az iskolában rendszerbe foglalni, hogy a jövőben szervezetten adhassuk át azt a diákjainknak és a szülőknek is.
Csaladi eletre neveles_kepek.pdf